UNIVERSITATEA TEHNICA SINDICATUL SALARIATILOR DIN

„GHEORGHE ASACHI” IASI UNIVERSITATEA TEHNICA

 „GHEORGHE ASACHI” IASI

**ACT ADITIONAL**

La CONTRACTUL COLECTIV DE MUNCA LA NIVELUL UNIVERSITATII TEHNICE « GHEORGHE ASACHI » DIN IASI, inregistrat la Inspectoratul Teritorial de Muncă Iaşi la nr.47/20.03.2015

**Art.1** Durata CONTRACTULUI COLECTIV DE MUNCA LA NIVELUL UNIVERSITATII TEHNICE « GHEORGHE ASACHI » DIN IASI , inregistrat la Inspectoratul Teritorial de Muncă Iaşi la nr.47/20.03.2015 , se prelungeşte prin act adiţional pentru o perioadă de un an, conform art.10 al CCM şi a Legii dialogului social (nr.62/2011 ).

**Art.2** Prevederile Contractului Colectiv de Muncă la nivel de universitate, se modifică de comun acord , după cum urmează :

**Articolul 3, aliniat (3)** – se anulează;

**Articolul 26, aliniat (3)** - se reformulează astfel:

Sunt zile nelucrătoare:

 -zilele de repaus săptămânal;

 - 1, 2 şi 24 Ianuarie;

 - 8 Martie (pentru femei), cu recuperare;

 - prima şi a doua zi de Paşti;

 - 1 Mai;

 - prima şi a doua zi de Rusalii;

 - 1 Iunie;

 - 15 August - Adormirea Maicii Domnului;

 - 14 Octombrie – Sf. Parascheva, cu recuperare;

 - 30 Noiembrie- Sf. Apostol Andrei cel Întâi Chemat, Ocrotitorul României;

 - 1 Decembrie;

 - 25 şi 26 Decembrie;

 - două zile lucrătoare, pentru fiecare dintre cele trei sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestor culte .

**Articolul 28, aliniat (5) –** se reformulează astfel:

Personalul didactic auxiliar , personalul nedidactic şi personalul de cercetare din Universitatea Tehnică „Gheorghe Asachi” din Iaşibeneficiază de un concediu de odihnă suplimentar, conform reglementărilor legale , după cum urmează:

-personalul care lucrează cu aparatura de multiplicat de tip copiator , personalul care activează in domeniul tipăririi cursurilor precum şi personalul cu activitate permanentă la calculator – 4 zile de concediu suplimentar de odihnă;

-personalul Direcţiei Informatizare şi Comunicaţii Digitale **-** 5 zile de concediu suplimentar de odihnă;

-personalul care lucrează in laboratoare sau compartimente de cercetări si analize chimice, personalul cu activităţi de sudură electrică/autogenă precum şi spălătoresele - 6 zile de concediu suplimentar de odihnă;

-personalul cu activităţi de turnare, forjare şi prelucrări la cald - 8 zile de concediu suplimentar de odihnă .

**Articolul 29, aliniat (1) –** se reformulează astfel:

Salariaţii au dreptul la zile libere plătite în cazul unor evenimente familiale deosebite sau în alte situaţii, după cum urmează:

1. căsătoria salariatului - 5 zile lucrătoare;
2. naşterea unui copil - 5 zile lucrătoare, plus încă 10 zile lucrătoare dacă s-a urmat un curs de puericultură;
3. căsătoria unui copil - 3 zile lucrătoare;

d) decesul soţului/soţiei sau al rudelor până la gradul II inclusiv (copil, părinţi, bunici, fraţi/surori) ale salariatului – 5 zile lucrătoare;

e) schimbarea locului de muncă cu schimbarea domiciliului/reşedinţei –

 5 zile lucrătoare;

f) schimbarea domiciliului – 3 zile lucrătoare;

 g) decesul socrilor salariatului – 3 zile lucrătoare;

 h) pentru acordarea zilelor libere plătite pentru evenimentele deosebite specificate la literele a),b),c),d),e),f),g) , salariaţii vor depune o cerere adresată conducerii universităţii intr-un termen egal cu numărul zilelor libere aferente , de la data producerii evenimentului ;

**Articolul 30, aliniat (3)-**se reformulează astfel**:**

Salariaţii beneficiază şi de alte concedii fără plată, pentru interese personale , cu durată de maxim un an calendaristic , o dată la patru ani.

**Art. 32, aliniat (1) –** se reformuleaza astfel:

Salariul cuprinde drepturile băneşti corespunzătoare fiecărei categorii de personal, conform legii. Componentele salarizării sunt stabilite conform reglementărilor legale in vigoare.

**Art. 32, aliniat (2) –** se anulează ;

**Art. 33 , aliniat (1)**, **litera** **(a) –** se reformulează astfel:

Acordarea salarizării corespunzatoare gradatiei de vechime in muncă şi invăţământ , incepănd cu data de 1 (intâi) a lunii următoare celei in care s-a implinit vechimea corespunzătoare noii gradaţii;

 **Art. 33 , aliniat (1)**, **litera** **(c) –** se reformulează astfel:

 Personalul didactic auxiliar cu o vechime neîntreruptă în învăţământ de peste 10 ani beneficiază de un spor de stabilitate de 15% , calculat conform reglementărilor legale ;

**Art. 33 , aliniat (1)**, **litera** **(g) –** se reformulează astfel:

Din veniturile proprii ale universităţii, se pot acorda salarii diferenţiate, reprezentând o creştere de până la 30% / maxim12 clase de salarizare , calculate conform reglementărilor legale , fără ca aceste sume să constituie bază de calcul pentru stabilirea altor drepturi salariale, în limita fondurilor disponibile ;

**Art. 33 , aliniat (1)**, **litera** **(h) –** se reformulează astfel:

Din veniturile proprii ale universităţii, se pot acorda tichete de masă lunare, în condiţiile legii şi în limita fondurilor disponibile , in baza unor criterii aprobate de Senatul universităţii ; aceste criterii sunt propuse de Consiliul de Administraţie , in urma negocierii cu sindicatul.

**Art. 33 , aliniat (1)**, **litera** **(j) –** se anulează ;

**Art. 33 , aliniat (3)**, **litera** **(a) –** se reformulează astfel:

Pentru prestarea activităţii în locuri de muncă cu condiţii grele, periculoase, nocive, vătămătoare sau penibile, salariaţii beneficiază de un spor , în condiţiile legii. Cuantumul sporului va fi propus de conducătorul locului de muncă cu avizele sindicatului şi Consiliului de Administraţie şi aprobarea Senatului universităţii, pe categorii profesionale, conform legii.

**Art. 33 , aliniat (3)**, **litera** **(b) -** se reformulează astfel:

In caz de deces al unui salariat din universitate, moştenitorii legali beneficiază de un ajutor în cuantum de 5 ( cinci ) salarii nete ale persoanei decedate, parţial din bugetul asigurărilor sociale iar diferenţa din veniturile proprii ale universităţii, conform prevederilor legale.

**Art. 33 , aliniat (3)**, **litera** **(d) -** se reformulează astfel:

Un ajutor material sub forma unui salariu de bază plătit de angajator salariatului , pentru naşterea/adopţia fiecărui copil . Dacă ambii soţi sunt salariaţi ai Universităţii Tehnice „Gheorghe Asachi”, acest ajutor se va plăti mamei . Acest ajutor se acordă inclusiv din venituri proprii , in condiţiile legii.

**Art. 34 , aliniat (1)** **-** se reformulează astfel:

Când drepturile salariale sunt stabilite de legi speciale între limite minime şi maxime, drepturile salariale concrete se determină prin negocieri colective în comisia paritară.

**Art. 34 , aliniat (2)** **-** se reformulează astfel:

În cazul modificării legislaţiei cu privire la salarizarea personalului didactic, didactic auxiliar , nedidactic şi de cercetare , Universitatea Tehnică „Gheorghe Asachi” din Iaşi va lua măsurile necesare pentru acordarea noilor drepturi salariale.

**Art. 35 , aliniat (1)** **-** se reformulează astfel:

Părţile contractante convin ca personalul din universitate poate beneficia de următoarele :

**Art. 35 , aliniat (1)**, **litera** **(a)** – se anulează ;

**Art. 35 , aliniat (1)**, **litera** **(b)** – se anulează ;

**Art. 35 , aliniat (1)**, **litera** **(c) -** se reformulează astfel:

Indemnizaţie de instalare, potrivit legii .

**Art. 35 , aliniat (1)**, **litera** **(e) -** se reformulează astfel:

Tichete de vacanţă, în condiţiile legii. Tichetele se acordă o dată cu indemnizaţia de concediu.

**Art. 35 , aliniat (1)**, **litera** **(f)** – se anulează ;

**Art. 35 , aliniat (2)** **-** se reformulează astfel:

Personalul din invăţământ poate beneficia de tichete de creşă , in condiţiile legii.

**Articolul 40 , aliniat (1)** – se reformulează astfel:

Pentru prestarea activităţii în locuri de muncă cu condiţii grele, periculoase, nocive,vătămătoare (v. Anexa nr. 5), penibile sau altele asemenea, salariaţii beneficiază suplimentar , după caz, în condiţiile legii, de: durată redusă a timpului de lucru, alimentaţie specifică, reducerea vârstei de pensionare, echipamente şi materiale de protecţie gratuite.

**Articolul 40 , aliniat (2)** – se anulează .

**Art.3** In situaţia in care pe parcursul derulării Contractului Colectiv de Muncă la nivel de universitate , se incheie Contractul Colectiv de Muncă la nivel de ramura – Invaţamant Superior şi Contractul Colectiv de Muncă la nivel de ramura – Cercetare Stiinţifică , se va incheia eventual un act adiţional care să reglementeze prevederi in legătură cu acestea.

**Părţile semnatare :**

UNIVERSITATEA TEHNICA SINDICATUL SALARIATILOR DIN

„GHEORGHE ASACHI” IASI UNIVERSITATEA TEHNICA

 „GHEORGHE ASACHI” IASI

 Rector , Lider,

Prof.univ.dr.ing. Dan Caşcaval Sef lucr.dr.ing. Iulian Agape